Lietuvos Respublikos Vyriausybė

NUTARIMAS

DĖL ĮGALIOJIMO ŪKIO MINISTERIJAI ĮGYVENDINTI VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS SAVININKO TEISES IR PAREIGAS

2010 m. rugpjūčio 25 d. Nr. 1205

Vilnius

Vadovaudamasi Lietuvos Respublikos Vyriausybės įstatymo (Žin., 1994, Nr. 43-772; 1998, Nr. 41(1)-1131; 2000, Nr. 92-2843; 2007, Nr. 72-2831; 2010, Nr. 71-3541) 22 straipsnio 8 ir 9 punktais ir 30 straipsnio 3 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 2 dalimi, Lietuvos Respublikos Vyriausybė nutaria:

1.Įgalioti Ūkio ministeriją įgyvendinti Valstybinės ne maisto produktų inspekcijos prie Ūkio ministerijos savininko teises ir pareigas.

2.Pavesti ūkio ministrui tvirtinti Valstybinės ne maisto produktų inspekcijos prie Ūkio ministerijos nuostatus ir administracinę struktūrą.

3.Pripažinti netekusiais galios:

3.1.Lietuvos Respublikos Vyriausybės 2000 m. birželio 28 d. nutarimą Nr. 745 „Dėl Valstybinės ne maisto produktų inspekcijos prie Ūkio ministerijos nuostatų patvirtinimo“ (Žin., 2000, Nr. 53-1538);

3.2.Lietuvos Respublikos Vyriausybės 2006 m. sausio 31 d. nutarimą Nr. 102 „Dėl Lietuvos Respublikos Vyriausybės 2000 m. birželio 28 d. nutarimo Nr. 745 „Dėl Valstybinės ne maisto produktų inspekcijos prie Ūkio ministerijos nuostatų patvirtinimo“ pakeitimo“ (Žin., 2006, Nr. 14-485).

4.Šis nutarimas įsigalioja 2010 m. rugsėjo 1 dieną.

MINISTRAS PIRMININKAS	ANDRIUS KUBILIUS

FINANSŲ MINISTRĖ,

PAVADUOJANTI ŪKIO MINISTRĄ	INGRIDA ŠIMONYTĖ